ผมมีอาการตอนขึ้นบันไดและก็มีการใช้แรงยกของ พอหลังจากพักแล้วมันก็มีอาการแสบกลางอกเป็นนาน และก็เป็นกรดไหลย้อนอยู่ด้วย มันมีความเกี่ยวข้องกันไหมครับ เคยไปตรวจวัดความดัน ทำEKG X-ray ทรวงอกหมดแล้วบอกว่าปกติทั้งหมด
สวัสดีค่ะ การวินิจฉัยที่เป็นไปได้-กรดไหลย้อนเป็นภาวะทีี่เกิดจากกรดในกระเพาะไหลย้อนขึ้นไปในหลอดอาหารเนื่องจากหูรูดบริเวณกระเพาะกับหลอดอาหารหลวม มักมีอาการไอ กลืนลำบาก แน่นอก แสบร้อนกลางอก อาจแสดงอาการคล้ายคนเป็นหอบหืดได้-กระเพาะอาหารอักเสบ อาจมีอาการจุกแน่นท้อง แสบท้อง คลื่นไส้-สาเหตุทางโรคหัวใจ แต่มักเป็นลักษณะเจ็บตื้อๆเหมือนมีของหนักมาทับ ไม่เป็นลักษณะแสบร้อน ทำ ekg x-ray ปอดมักเห็นความผิดปกติดังนั้นในกรณีนี้อาจจะเกิดจากกรดไหลย้อน หรือกระเพาะอาหารอักเสบค่ะการดูแลตัวเองเบื้องต้น รับประทานอาหารในปริมาณที่พอดี ควบคุมน้ำหนักให้อยู่ในเกณฑ์ปกติ ไม่ควรเข้านอนทันทีหลังรับประทานอาหาร รับประทานอาหารอ่อนๆรสไม่จัดมาก งดชา กาแฟ เป็นต้น ร่วมกับรับประทานยาลดกรดในกระเพาะอาหารหากมีอาการแสบร้อนกลางอกเป็นประจำ จุกแน่นหน้าท้องร้าวมาที่อก อาเจียนบ่อย กินได้น้อย น้ำหนักลด ถ่ายดำ ถ่ายเป็นเลือด ควรรีบไปพบแพทย์